فازڵ بەرواری

فازڵ جەمیل بەرواری ئەفسەر لە سوپای عێراق بە پلەی لیوا، لە ١٩٦٦ لە دھۆک لەدایکبووە، سەرۆکی تیپی زێڕین بوو لە سوپای عێراق
بەرواری نازناوی خێڵەکەی، بەرواری ھەڵگرتووە. پێشتر پێشمەرگە بووە لە وەزارەتی پێشمەرگەی کوردستان (١٩٨٠–١٩٩١) دوای ڕووخانی ڕژێمی سەددام حوسێن لە چالاکیە تایبەتەکانی سوپای عێراق کاری کردووە و دەستەی نەھێشتنی تیرۆری دامەزراندووە.

 مێژوو 
لە ساڵی ١٩٦٦ لە دھۆک لەدایک بووە، لەسەرەتای گەنجیەوە چۆتە ڕێز ھێزەکانی پێشمەرگەوە، دواتر لە ٢٠٠٤دوای جەنگی ئازادی عێراق چۆتە ناو سووپای عێراق.

لەناو سووپای عێراق پلەبەندی بۆکرا تابووە سەرۆکی یەکەی ھێزی پرۆسەتایبەتیەکانی عێراق، کە پوختەی ھێزێکی ھەڵبژێردراوی تایبەت بوون کەلەلایەن ھێزەتایبەتیەکانی عێراقەوە ڕاھێنانیان پێکرابوو، وە چەکدارکرابوون بە چەکی ئەمریکی، سەرپەرشتیکاری جەنگی ئەنبار بوو لە ٢٠١٤.

 تۆمارە سەربازییەکان 
 لە ساڵی ٢٠٠٤ وەک فەرماندار بەشداری شەرەکانی فەلوجەی کردوە
 لە ساڵی ٢٠٠٤ وەک سەرفەرماندەی لەشکر بەشدای شەرەکانی نەجەفی کردووە
 لە ساڵی ٢٠٠٤بەشداری لەشەری ئازادکردنی سامەرا کردووە
 لە ساڵی ٢٠٠٤ بەشداری لە خاوێنکردنەوەی شارەکان کردووە لە چەکدارانی قاعیدە
 لە ساڵی ٢٠٠٥ وەک فەرماندە بەشداری لەشەری دووەمی فەلوجەدا کردووە
 لە ساڵی ٢٠٠٧ بۆتە سەرۆکی پرۆسە تایبەتیەکان لەعێراقدا
 لە ساڵی ٢٠٠٨ بەشداری خاوێنکردنەوەی دیالە و موسڵی کردووە
 لە ساڵی ٢٠٠٨ بەشداری شەڕی فەلوجە و نەجەف کردووە
 لە ساڵی ٢٠٠٨ بەشداری جەنگەکانی بەسرە و موسڵ کردووە

ھەروەھا بەشداری دیاری شەرەکانی دژ بەبەرھەڵستکاریەکانی عەرەبی جبور و ناوچەی عەززە ە سەلمان پاک و شاری سەدر و عەتیفیە و مەحمودیە و بەغدای نوێ و نەعیریە و کارگەکانی کەربەلا و حیللە و ڕومادی و تکریت و بێجی و جەزیرەی عەرەبی لە موسڵ کردوە.

 کۆچی دوایی 
لە ٢٠ی ئەیلوولی ٢٠١٨ بەھۆی نەخۆشی جەڵدەی دڵەوە لەناو ماڵەکەی خۆی لە دھۆک کۆچی دوایی کرد.

 بەخاک سپاردن 
لەشاری دھۆک بەخاک سپێردرا، بۆنەکە لەلایەن وەزارەتی بەرگری عێراق و وەزارەتی پێشمەرگەی کوردستان بەڕێوەچوو. ھەزاران خەڵک لە دانیشتوانی دھۆک بەشداری بۆنەکەیان کرد و جەستەکەیان لە گۆڕستانی شاخکێ بەخاک سپارد.

 ئەمانەش ببینە 
 بەرواری

 پەراوێزەکان 

 سەرچاوەکان 

پۆل:مردووان بەھۆی جەڵدەی دڵ
پۆل:لەدایکبووانی ١٩٦٦
پۆل:کوردەکانی باشووری کوردستان
پۆل:مردووانی ٢٠١٨
پۆل:خەڵکی دھۆک